માનવમિત્ર, અમદાવાદ : રાજય સરકારે હુક્કાબાર ઉપર પ્રતિબંધ લાદી દીધા બાદ કેટલાક હુક્કાબારનાં સંચાલકો હજુ પણ ગેરકાયદેસર હુક્કાબાર ચલાવી રહ્યાં છે. અમદાવાદનાં મણિનગર વિસ્તારની હદમાં આવેલા એક અપોર્ટમેન્ટમાં લાંબા સમયથી ચાલતું હુક્કાબાર પોલીસે આજે ઝડપી પાડી તેનો પર્દાફાશ કર્યો હતો. પોલીસે ઘટનાસ્થળેથી હુક્કા પીતા પાંચ લોકોની ધરપકડ પણ કરી છે. સાથે સાથે ફલેટમાથી હુક્કા અને ફ્‌લેવર સહિતની સામગ્રી પણ કબ્જે કરીને આગળની કાર્યવાહી હાથ ધરી છે.